Diari Oficial de la Generalitat Valenciana


Sumari del DOGV 6945, del 17-01-2013 (2012/11356)

Notificació de la sentència i de la interlocutòria d'aclariment dictada en el procediment ordinari número 282/2011.
-------------------------------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11768


Organisme emissor
:   Jutjat de Primera Instància i Instrucció número 1 de Vinaròs

Tipus de document
:   Edicte

Notificació de la sentència i de la interlocutòria d'aclariment dictada en el procediment ordinari número 282/2011. [2012/11534]  
Assumpte civil 000282/2011   
Part demandant: Maria Teresa Abellán Grau i Félix Regaño Vigil.  
Part demandada: Societat de Garantia Recíproca i Fortis Mediterránea, SL.  
Sobre: ordinaris.   
En el juí a què es fa referència s'han dictat les resolucions (sentència i interlocutòria d'aclariment) que tenen la dispositiva, literalment, com seguix:   
«Estime íntegrament la demanda interposada per María Teresa Abellán Grau i Félix Regaño Vigil, representats per la procuradora senyora Esteve Moliner i defesos per la lletrada senyora Roqueta Galve, contra Fortis Mediterránea, SL, declarada en rebel·lia en este procediment, i la Societat de Garantia Recíproca de la Comunitat Valenciana, representada per la procuradora senyora Bofill Fibla i defesa per la lletrada senyora Cuesta Montero, sobre incompliment contractual, i dispose:  
  
a) Declarar el contracte de compravenda concertat entre María Teresa Abellán Grau i Félix Regaño Vigil i la societat Fortis Mediterránea, SL, en data 30 d'agost de 2007, respecte del bé immoble que es determina en el cos de l'escrit.   
b) Condemnar Societat de Garantia Recíproca de la Comunitat Valenciana a reemborsar les costes processals.   
Notifiqueu esta resolució a les parts, fent-los saber que s'hi pot interposar un recurs d'apel·lació davant de l'Audiència Provincial de Castelló que, si pertoca, cal interposar davant del tribunal que haja dictat la resolució que s'impugne, dins del termini de 20 dies comptador des de l'endemà de la notificació, amb l'exposició de les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (de conformitat amb la Llei 37/2011, de 10 d'octubre, de mesures d'agilització processal). De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgánica1/2009, de 3 de novembre, per a interposar el recurs d'apel·lació, la part recurrent ha d'haver constituir un depòsit de 50 euros, el qual s'ha de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
Porteu una testimoniança d'esta resolució a les actuacions principals, deixant l'original en el llibre corresponent.   
Esta és la meua sentència, de la qual cal expedir una testimoniança per a incorporar-la a les actuacions, que pronuncie, mane i firme».  
«Part dispositiva  
Es rectifica la part dispositiva de la Sentència número 79/2012, dictada en data 11 de juny de 2012, la qual queda redactada de la manera següent:   
Estime íntegrament la demanda interposada per María Teresa Abellán Grau i Félix Regaño Vigil, representats per la procuradora senyora Esteve Moliner i defesos per la lletrada senyora Roqueta Galve, contra Fortis Mediterránea, SL, declarada en rebel·lia processal en este procediment, i Societat de Garantia Recíproca de la Comunitat Valenciana, representada per la procuradora senyora Bofill Fibla i defesa per la lletrada senyora Cuesta Montero, sobre incompliment contractual, i dispose:   
a) Declarar resolt el contracte de compravenda concertat entre María Teresa Abellán Grau i Félix Regaño Vigil i la societat Fortis Mediterránea, SL, en data 30 d'agost de 2007, respecte del bé immoble que es determina en el cos de l'escrit.  
b) Condemnar Fortis Mediterránea, SL, a pagar de manera solidària vint-i-set mil set-cents noranta-tres euros (27.793 €).   
c) Condemnar Fortis Mediterránea, SL, a pagar les costes processals.   
Mode d'impugnació: esta resolució forma part de la sentència dictada el dia 11 de juny de 2012, i es comptarà el termini per a recórrer en contra des de la notificació d'esta interlocutòria (art. 448.2 LECn). Ho ordena i firma el jutge. En done fe».  
Atés que es desconeix el domicili o la residència actuals de la part codemandada, mitjançant la diligència d'ordenació; el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte al tauler d'anuncis del Jutjat per a dur a efecte la diligència de notificació de la Sentència 79/2012 i la interlocutòria d'aclariment a Fortis Mediterránea.   
  
  
Vinaròs, 4 de desembre de 2012.- El secretari judicial: Víctor Martín Gallego Guillén.